पाक ने डेंगू से निपटने के लिए भारत से मांगी सहायता  
पाकिस्तान के सर्वाधिक आबादी वाले प्रांत पंजाब के अधिकारियों ने डेंगू से निपटने के लिए भारतीय अधिकारियों से सहायता मांगी है।
पाकिस्तान के सर्वाधिक आबादी वाले प्रांत पंजाब के अधिकारियों ने डेंगू से निपटने के लिए भारतीय अधिकारियों से सहायता मांगी है। डेंगू से वहां 20 लोगों की जान चुकी है और 10,000 से अधिक लोग प्रभावित हैं। पंजाब की पीएमएल-एन सरकार ने हाल ही में भारतीय उच्चायोग को अपने अधिकारियों को भारत जाने और जरूरी दवाइयों की खरीद हेतु व्यवस्था करने के लिए पत्र लिखा है।  एक अधिकारिक सूत्र ने कहा, हम अधिकारियों के दल हेतु वीजा की व्यवस्था कर रहे हैं और सभी संभव सहयोग दे रहे हैं। पंजाब के संसदीय स्वास्थ्य सचिव साइद इलाही ने लाहौर में कहा कि अधिकारियों ने डेंगू से निपटने के लिए जरूरी दवाइयों के लिए भारत के गुजरात प्रांत के स्वास्थ्य सचिव से संपर्क किया है। इलाही ने कहा, सचिव ने हवाई जहाज के जरिये जल्द से जल्द दवाइयों के भेजने का वादा किया है।